cyanic-selkie/wikianc huggingface dataset:
Karvisen riemujuhla
Karvisen riemujuhla on vuonna 2008 suoraan DVD:lle julkaistu tietokoneanimaatioelokuva, jonka on ohjannut Mark A. Z. Dippé. Elokuvan käsikirjoitti Jim Davis ja nimiroolissa ääninäytteli Frank Welker. Elokuva esitettiin Suomessa ensi kerran 4. joulukuuta 2011 MTV3-kanavalla.
Hanhipaasi
300px|pienoiskuva|Hanhipaasi noin 400 metrinpäästä kuvattuna vuonna 1901. Kuvassa olevat rakennukset on purettu ja siirretty pois. Kuva: Luotsi- ja majakkalaitoksen arkisto.
Majakka
Majakan lyhtylaitteena on venäläisvalmisteinen linssilaitteisto, joka ei ole alkuperäinen. Laitteisto on sähkökäyttöinen. 1990-luvun alkuun saakka majakan valonlähteenä oli niin kutsuttu atomiparisto, nykyisin ne on korvattu vaarattomin akuin. Kirjassaan Laatokan seitsemän merta Juha Taskinen kuvaa majakkaa säteileväksi majakaksi.
Wind It Up
Singlen versiot
Pohjois-Amerikka 12″ vinyyli UK/Eurooppa 12″ vinyyli UK/Eurooppa CD Single
Satumaa
Mononen sävelsi ja sanoitti ”Satumaan” todennäköisesti vuonna 1949, 19-vuotiaana, alun perin calypsorytmiseksi instrumentaalikappaleeksi ”Fairyland” harjoitellessaan sointukäännöksiä Olavi Kasarin johdolla. Kappale ilmestyi ensimmäisen kerran 1955 Henry Theelin levyttämänä. Theelin tulkinta jäi kuitenkin etäiseksi, eikä kappale saavuttanut mainittavaa menestystä. Lisäksi Toivo Kärjen tekemä sovitus tuntui jo tuolloin vanhanaikaiselta ja Monoseen itseensä suhtauduttiin 1950-luvulla yleisesti vähätellen. Suursuosioon kappale nousi Reijo Taipaleen laulamana 1962. Unto Mononen oli kirjoittanut siihen uuden argentiinalaissävyisen johdannon, muutoin sen oli sovittanut Kaarlo Valkama. Yhdessä muun muassa Veikko Tuomen levyttämän ”Mustan ruusun” kanssa se oli käynnistämässä kaikkien aikojen suomalaista tangovillitystä. Reijo Taipale ei itse ollut versioonsa täysin tyytyväinen, sillä hän oli laulua levytettäessä kuumeessa. Seuraavana vuonna Taipale levytti Monosen uuden sävellyksen ”Tähdet meren yllä”, ja näiden tangojen suurmenestyksen jälkeen levy-yhtiöt suorastaan repivät Monosen sävellykset hänen käsistään; eräässä vaiheessa viisi levy-yhtiötä julkaisi hänen tangojaan. Taipale kertoi laulaneensa ”Satumaan” keikoillaan yli kuusi tuhatta kertaa.
Andrei Vyšinski
Alkuvaiheet
Bolševikkien johtajat tiesivät Vyšinskin taustan. Kaikesta huolimatta hän sai Leninin, Stalinin ja muun puoluejohdon hyväksynnän ja nousi myöhemmin Neuvostoliiton valtionsyyttäjäksi, ulkoministeriksi ja diplomaatiksi. Vyšinskin ura asettaa monet länsimaiset kylmän sodan aikaiset uskomukset kyseenalaisiksi. Kylmän sodan historiankirjoituksen mukaan Neuvostoliitossa vainottiin puolalaisia, mutta kuitenkin puolalainen Vyšinski oli oikeuslaitoksen johtaja, ulkoministeri ja diplomaatti useiden vuosien ajan. Myös poliittiselta taustaltaan Vyšinski oli "epäluotettava", olihan hän entinen menševikki ja vieläpä syyllistynyt pahimpaan mahdolliseen rikokseen: allekirjoittanut Leninin pidätysmääräyksen. Hän kuitenkin tuomitsi menneisyytensä rikkeet ja osoitti olevansa uskollinen neuvostokansalainen ja luotettava virkailija. Taitavana lakimiehenä ja syyttäjänä Vyšinski sai jopa kansainvälistä huomiota ja arvostusta.
Jelgava
Jelgava on kaupunki Keski-Latviassa Lielupe-joen varrella noin 45 km lounaaseen Riiasta. Sen asukasluku oli vuoden 2016 väestönlaskennassa noin 61 000 ja se on Zemgalen suurin kaupunki. Se oli (nimellä Mitau) Kuurinmaan herttuakunnan ja kuvernementin pääkaupunki.
Caribbean Cup 2014
Lohko 2
Kaikki ottelut pelattiin Oranjestadissa, Arubassa.
Lohko 5
Kaikki ottelut pelattiin Antigua ja Barbudalla.
Lohko 9
Kaikki ottelut pelattiin Guadeloupella.
Elokuun kansannousu
Kansannousu ja vastareaktio
thumb|Prinssi Kote Andronikašvili, Damkomin puhemies (1923–24). 18. elokuuta 1924 Damkom päätti yleisestä kansannoususta 29. elokuuta aamulla kello 2.00. Suunnitelma samanaikaisesta kapinasta kuitenkin epäonnistui, ja jonkinlaisen väärinymmärryksen vuoksi Tšiaturan kaivoskaupunki Länsi-Georgiassa aloitti kapinan päivää aikaisemmin 28. elokuuta. Tämä salli neuvostohallituksen laittaa kaikki alueen saatavissa olevat joukot valmiustilaan ajoissa. Kapinalliset kuitenkin menestyivät aluksi huomattavan hyvin, ja muodostivat prinssi Giorgi Tseretelin johtaman väliaikaishallituksen. Kansannousu levisi nopeasti lähialueille, ja suuret osat Länsi-Georgiaa sekä useat Itä-Georgian maakunnat irtautuivat neuvostohallinnosta.
Vainot eivät kuitenkaan päättyneet. Berijan pidätetyille oppositiojohtajille tekemää lupausta rikkoen massapidätykset ja teloitukset jatkuivat. Kapinan vastaisten toimien poliittiseen ohjaukseen vaikutti GPU:n päällikkö Georgiassa, Solomon Mogilevski, ja vainoja suureksi osaksi kannatti Transkaukasian keskuskomitea. Stalinin itsensä on kerrottu luvanneen, että "koko Georgia täytyy hävittää maan alle".
Integraaliyhtälö
Jos jompikumpi integrointiraja on muuttuja, kyseessä on Volterran yhtälö. Myös näitä on tuntemattoman funktion \phi sijainnin perusteella ensimmäistä lajia
Morrigán
pienoiskuva|Morrigán kuvattuna taisteluun lentävänä korppina.
Morrigán esiintyy myös Cuchulainnista kertovissa tarinoissa. Jumalatar näyttäytyy Ulsterin sankarille nuorena ja kauniina tyttönä ja tarjoaa miehelle rakkauttaan. Cuchulainn torjuu jumalattaren, jolloin Morrigán hyökkää Cuchulainnin kimppuun erilaisten eläinten hahmossa. Cuchulainn voittaa kuitenkin Morrigánin. Sen jälkeen Morrigán näyttäytyy Cuchulainnille lehmää lypsävänä vanhana eukkona ja tarjoaa miehelle maitoa. Cuchulainn juo maidon ja siunaa eukkoa, jolloin Morrigán parantuu taistelussa saamistaan haavoista. Myöhemmin Morrigán lentää korppina Cuchulainnin olkapäälle, kun tämä on lähellä kuolemaa.
Channing Tatum
Channing Matthew Tatum (s. 26. huhtikuuta 1980 Cullman, Alabama, Yhdysvallat) on yhdysvaltalainen näyttelijä, tuottaja, tanssija ja entinen malli. Hän aloitti uransa stripparina, minkä jälkeen alkoi saada useita mallitöitä ja elokuvarooleja.
Huế Phật Đảnin ammuskelu
Huế Phật Đảnin ammuskelu tapahtui 8. toukokuuta 1963 Huến kaupungissa Etelä-Vietnamissa. Ammuskelussa sai surmansa yhdeksän aseistautumatonta buddhalaista siviiliä. Ampujat olivat Etelä-Vietnamin presidentin Ngô Đình Diệmin hallituksen armeijan ja turvallisuusjoukkojen jäseniä. Armeija ja poliisi ampuivat kranaatteja hallitusta vastaan mieltä osoittaneeseen joukkoon. Hallitus oli kieltänyt buddhalaisuuden lipun käytön Buddhan syntymän ja valistumisen kunniaksi vietettävänä vesak-juhlana. Diệm kielsi hallinnon olevan syyllinen ammuskeluun ja syytti tapauksesta Etelä-Vietnamin kansallista vapautusrintamaa, mikä johti buddhalaisten yleisen tyytymättömyyden kasvuun.
Köynnöksenkantajat
Köynnöksenkantajat on kuuluisa Hugo Simbergin maalaama fresko, joka sijaitsee Tampereen tuomiokirkossa. Simberg maalasi sen 1905–1906. Kirkon lehterikaiteessa sijaitsevaan freskoon on kuvattu kaksitoista poikaa kantamassa piikikästä ruusuköynnöstä. Poikien lukumäärä viittaa Raamatun apostoleihin. Pojat ovat alasti ja jokainen kannattelee köynnöstä eri tavalla. Maalaus päättyy molemmilta puoliltaan metsään. Freskon pituus on 52 metriä ja pinta-ala noin sata neliömetriä. Koristemaalari Vilhard Kivistö sekä stukkorappari Arvid Nurhonen avustivat Simbergiä Köynnöstenkantajien maalaamisessa.
Mars 1
thumb|220px|Mars 1 -avaruusluotain. Neuvostoliittolainen 6 kopeekan postimerkki vuodelta 1964. Mars 1 (1962 Beta Nu 1) oli neuvostoliittolainen Mars-luotain, joka laukaistiin 1. marraskuuta 1962. Se oli Neuvostoliiton ensimmäinen Mars-ohjelman luotain. Alusta on toisinaan kutsuttu myös nimillä Sputnik 23 ja Mars 2MV-4.
Rakenne
Mars 1 on kehitetty Venera-luotaimista. Se oli 3,3 m pitkä ja halkaisijaltaan 1 m:n levyinen rakenne. Sen kärkiväli oli 4 metriä aurinkopanelit avauttuna.
Adam Clayton
Elämä
Clayton aloitti koulunkäyntinsä yksityiskoulussa, jonka toimintakulttuuriin hän ei kuitenkaan sulautunut. Myöhemmin Clayton kävi Mount Temple High Schoolia, jossa hän tapasi tulevat U2-yhtyetoverinsa Paul ”Bono” Hewsonin, David ”The Edge” Evansin ja Larry Mullen Jr:n.
Musiikki
Adamilla ei ollut mitään varsinaista musiikkikoulutusta ennen kuin vuonna 1996.
Adam ja Larry Mullen Jr osallistuivat Nanci Griffithsin albumilta "Flyer" löytyvien kappaleiden "These Days in an Open Book", "Don't Forget About Me", "On Grafton Street" and "This Heart" tekemiseen.
Elfriede Jelinek
Lapsena hän oli hoidettavana Hans Aspergerin klinikalla. ”En ollut Aspergerin autistinen, mutten myöskään kaukana siitä”, hän totesi haastattelussa vuonna 1995. ”Sen sijaan että äitini olisi lähettänyt minut leikkimään ikäisteni kanssa, hän lähetti minut vakavasti neuroottisten ja psykopaattien joukkoon.” Jelinek opiskeli pianonsoittoa Wienin konservatoriossa, kunnes kärsi hermoromahduksesta 17-vuotiaana. Hän aloitti kirjoittamisen edistääkseen toipumista. Opiskeltuaan Wienin yliopistossa hän julkaisi ensimmäisen runokokoelmansa 1967 ja romaaninsa 1970.
Sissipataljoona 2
Pataljoona ei kuulunut pysyvästi mihinkään divisioonaan tai prikaatiin, vaan se alistettiin näille kulloistenkin tarpeiden mukaan. Se osallistui taisteluihin ensin VII AK:n 7. D:n joukko-osastona Laatokan Karjalassa muun muassa Rytyssä, Tohmajoella ja Helylässä ja oli sitten Laatokan rannalla Vitelessä, Koirinojalla ja Salmissa  I AK:n järjestämän meripuolustuksen varmistustehtävässä. 23. syyskuuta 1941 pataljoona siirtyi Uuksun asemalta junakuljetuksella Suojoelle, jonne saavuttiin seuraavana päivänä. Se osallistui sitten eri kokoonpanoille alistettuna taisteluihin muun muassa Kostamuksessa, Porajärvellä, Jänkäjärvellä, Soutjärvellä ja lopuksi Maaselän kannaksella  ja Krivissä.
Helluntai
Helluntai on kristikunnan kolmanneksi suurin juhla pääsiäisen ja joulun jälkeen. Suomessa helluntai on kirkkolain mukainen kirkollinen juhlapäivä. Koska se on aina sunnuntai, se ei useimmilla työ­paikoilla kuitenkaan vaikuta työaikajärjestelyihin.
Geomorfologia
thumb|200px|Maan pinnanmuodot. thumb|200px|Cono de Arita, [[Saltan maakunta|Salta (Argentiina)]] Geomorfologia on maantieteen ja luonnonmaantieteen osa-alue, joka tutkii maanpinnan muotoja ja maaperän rakennetta. Geomorfologian päällimmäinen tarkoitus on selvittää, miksi maaperä näyttää siltä kuin se näyttää. Termi tulee kreikan kielen sanoista ge ("maa") ja morfe ("muoto") ja logos ("oppi").
Maaperän rakenne
Maaperän rakenteeseen vaikuttaa maalaji. Osa maalajeista on kivennäismaalajeja, osa orgaanisia ja osa kemiallisesti muodostuneita sedimenttejä.
Helluntai
Helluntai suomalaisessa kansanperinteessä
Vanhassa suomalaisessa uskonnossa kyläyhteisö järjesti keväällä vakkajuhlat. Ukon vakat -nimistä juhlaa on voitu viettää arvioiden mukaan 25. toukokuuta.
Helatorstai
Ajankohta
2020-luvulla helatorstai:
Enter the Ninja
Juoni
Elokuva kertoo juuri ninjaksi valmistuneesta, Colesta. Cole matkustaa tapaamaan vanhaa ystäväänsä Frankia joka puolustaa pientä maaplänttiään kieroilta rosvoilta. Colen puolustaessa ystäväänsä, hän saa myös rosvojen vihat niskoilleen. Mutta rosvot eivät mahda taistelutaitoja omaavalle Colelle mitään. Ei aikaan kun rosvojen päällikkö palkkaa toisen vaarallisen ninjan, Hasegawan tappamaan Colen ja tämän ystävät.
Eannatum
Eannatum onnistui valloittamaan käytännöllisesti katsoen koko Sumerin, mukaan lukien Kišin, Nippurin, Urin, Larsan ja lyhyeksi aikaa myös Urukin. Hän pystyi myös pakottamaan Lagašin arkkivihollisen Umman kaupungin vasallikseen. Lisäksi Eannatum laajensi valtakuntaansa Elamiin.
Lagašin ja Umman rajasodat jatkuivat kuitenkin vielä Eannatumin seuraajien, varsinkin Entemenan, aikana.
Rl
Rl tarkoittaa seuraavia asioita:
PEFC
PEFC on kansainvälinen metsäsertifiointijärjestelmä, joka edistää ekologisesti, sosiaalisesti ja taloudellisesti kestävää metsätaloutta kaikkialla maailmassa. PEFC-verkostoon kuuluu 55 jäsenorganisaatiota ympäri maailman.
PEFC Suomessa
Suomen PEFC-järjestelmää ylläpitää ja kehittää Suomen Metsäsertifiointi ry (PEFC Suomi). Yhdistys edistää PEFC-sertifiointia ja toimii kansainvälisessä yhteistyössä eri maissa toimivien sisarorganisaatioiden ja Genevessä sijaitsevan keskustoimiston kanssa. Yhdistys vastaa sidosryhmäyhteistyössä tehtävästä metsänhoidon PEFC-kriteerien määrittelytyöstä Suomessa. PEFC Suomi myöntää PEFC-merkin käyttöoikeudet ja valvoo merkin käyttöä Suomessa sekä ylläpitää tietoja PEFC-sertifikaateista.
PEFC Suomen jäsenorganisaatiot (1.1.2021):
Majakkalaiva Helsinki
Helsinkiin
Majakkalaiva Helsinki kärsi kahteenkin otteeseen sotavaurioita. Ne kuitenkin korjattiin, ja syksyllä 1944, kun eräät sen alkuperää koskeneet väärinkäsitykset oli selvitetty, alus palasi asemapaikalleen heti kun se oli palautettu siviiliasuunsa.
Merenmittaajien tukialukseksi
Alus osoittautui erinomaiseksi tukialukseksi: mittaus- ja apuveneet voitiin nostaa kovalla kelillä kannelle turvaan ja itse aluksessa oli majakkalaivakauden peruja oleva jykevä ankkurikoneisto sieniankkureineen. Se päätettiin jättää paikalleen, toisin kuin entiseen Storbrotteniin, koska Hyöky-alusta tultaisiin käyttämään Pohjanlahdella eli ankarissa sääoloissa, jossa tällaisesta ankkurista olisi erityistä hyötyä eikä aluksessa ollut erityistä tilanpuutetta kuten Ahvenanmereltä vapautuneessa Storbrottenissa.
Ravintolalaivaksi
Vuonna 1983 Merenkulkuhallitus sai uuden viisiveneisen nopean luotausryhmän hoitamaan 5. merenmittausretkikunnan töitä ja Hyöky jäi vapaaksi.
Merimaskun saaristolaiskylä
Merimaskun saaristolaiskylä on omakotitaloalue Merimaskun Hellemaalla, nykyisessä Naantalin kaupungissa. Se rakennettiin Raision asuntomessujen etäkohteeksi kesäksi 1997, jolloin taloja oli valmistunut kahdeksan. Nykyisin taloja on 19. Saaristolaiskylä sijaitsee Merimaskun–Rymättylän pääsaareen Otavan koilliskulmassa. Maa- ja metsätalousmaan ympäröimän saaristolaiskylän edustan merimaisemaa hallitsee 250 metriä kapean Kaidansalmen toisella puolella sijaitseva Kaidan saari. Kestävän kehityksen mallikylä perustui pääasiassa jätevesiratkaisuihin, jotka sittemmin todettiin toimimattomiksi. Etenkin alkuaikoina saaristolaiskylää leimasi vuosia jatkuneet erimielisyydet kunnan kanssa, jotka liittyivät jätevesiratkaisuihin ja rannan käyttöön.
Golden State Warriors
thumb|250px|Golden State Warriors pelaa [[Utah Jazzia vastaan vuoden 2007 pudotuspeleistä.]] Golden State Warriors on yksi 30:stä NBA:ssa pelaavasta koripallojoukkueesta. Warriors pelaa Läntisen konferenssin Tyynenmeren divisioonaa, ja sen kotiareena on San Franciscossa Kaliforniassa sijaitseva Chase Center, jonne joukkue siirtyi vuonna 2019 pelattuaan aiemmin Oaklandissa sijaitsevassa Oracle Arenassa.
Lakkalikööri
pienoiskuva|upright|Chymoksen valmistamaa lakkalikööriä.
Rauman satama
Historia
Rauman satamaa on laajennettu vuoden 2018 aikana. Väylä syvennettiin 12 metriin ja konttilaituria pidennettiin 160 metristä 520 metriin. Konttisataman kapasiteetti kasvoi 300 000 kontista 500 000 konttiin vuodessa. Laajennustyöt maksoivat yhteensä 65 miljoonaa euroa.
Tavaraliikenne
Vuonna 2015 Rauman sataman kokonaisliikenne oli yhteensä 5,74 milj. tonnia, jossa on kasvua 2,2 prosenttia edelliseen vuoteen 2014 verrattuna. Tavaralajeista eniten kasvoivat paperin, sellun ja sahatavaran vientikuljetukset sekä raakapuun ja tuonti. Kappaletavara ja nestekuljetukset olivat sen sijaan hienoisessa laskussa. Viime vuonna kuljetettiin Rauman sataman kautta 263 000 konttiyksikköä (TEU), mikä merkitsee 5,5 prosentin vähennystä vuoteen 2014 verrattuna, mutta on kuitenkin sataman toiseksi suurin konttimäärä kautta aikain. Konteissa kuljetetun tavaran määrä oli 2,07 milj. tonnia (–4,23 %).
Meriantura
Kalastus ja käyttö
Meriantura on arvokas ja maukas talouskala, jota pyydetään pääasiassa pohjatroolilla. Kokonaisvuosisaaliit ovat olleet vakaasti 40 000 tonnin luokkaa. Suurimmat pyyntimaat ovat Alankomaat ja Ranska; myös Adrianmeren kalastus on merkittävää.
Virkkala
Rauhalan ja Ristin ala-asteen koulut sijaitsevat Virkkalassa, ruotsinkielinen Virkby skola. Yläasteen kouluja ovat Järnefeltin koulu sekä ruotsinkielinen Källhagens skola. Virkkalassa sijaitsee myös kaupungin ainoa ruotsinkielinen lukio, Virkby Gymnasium. Yläasteet ja lukio palvelevat myös Siuntion, Inkoon ja Karjalohjan asukkaita. Virkkalassa avattiin vuonna 2010 pieneläinklinikka, joka tosin on nyttemmin siirtynyt Tynninharjulle.
Accenture
Liiketoiminta
Accenturen toiminta koostuu viidestä liiketoimintayksiköstä (strategia, konsultointi, digitaalisen liiketoiminnan palvelut, teknologiapalvelut ja liiketoimintaprosessin ulkoistus) ja viidestä toimialayksiköstä, jotka ovat Communications, Media & Technology, Financial Services, Health and Public Services, Products ja Resources. Accentureen kuuluvat myös palveluyritys Fjord sekä Accenturen ja Microsoftin perustama yhteisyritys Avanade, joka keskittyy Microsoftin yritysohjelmistojen integrointiin.
Accenture on listattu New Yorkin pörssissä (NYSE), ja sen markkina-arvo oli toukokuussa 2018 noin 100 mrd USD.
Arvo Viitanen
Salpausselän Kisoissa Viitanen voitti ensimmäisenä hiihtäjänä kolmena peräkkäisenä vuonna pikamatkan. Noiden vuosien 1952–1954 voittojen jatkoksi hän voitti 50 kilometriä vuonna 1955. Holmenkollenilla hän voitti 50 kilometrin matkan vuonna 1956. Puijolla hän voitti 50 kilometriä vuonna 1955 ja Ounasvaaralla vuonna 1956.
Stefanin–Boltzmannin vakio
Stefanin–Boltzmannin vakio on Stefanin–Boltzmannin laissa esiintyvä luonnonvakio, jonka arvo on
Owen Chamberlain
Elämäkerta
Chamberlain opiskeli fysiikkaa Kalifornian yliopistossa, mutta opinnot keskeytyivät toisen maailmansodan takia. Hän liittyi Manhattan-projektiin, jonka tehtävänä oli kehittää Yhdysvalloille ydinase. Tässä projektissa hän työskenteli yhdessä Emilio Segrèn kanssa sekä Berkeleyssä että Los Alamosissa.
Chapter 11
Suurimmat tapaukset
Enron, Lehman Brothers, MF Global ja Refco ovat kaikki lopettaneet toimintansa, kun taas toiset hankkivat muut ostajat tai syntyivät uutena yrityksenä, jolla on samanlainen nimi.
Jäänmurtaja Ilmarinen
Jäänmurtaja Ilmarinen oli talvina 1919–1922 Suomen valtion käytössä ollut venäläinen jäänmurtaja. Sen alkuperäinen nimi oli Silats.
Anti Festival International Prize for Live Art
Palkinnon ehdokkaat ja saajan päättää vuosittain vaihtuva kolmihenkinen kansainvälinen tuomaristo. Vuonna 2014 palkinnonsaajan valitsi tuomaristo, jonka puheenjohtajana toimi Ruth MacKenzie (kansainvälisen Holland Festivalin ja Lontoon Cultural Olympiad 2012 -tapahtuman johtaja). Tuomaristoon kuuluivat myös suomalainen taiteilija Anssi Kasitonni ja arkkitehti Juhani Pallasmaa. Tuomaristo valitsi voittajan kahdeksasta ehdokkaasta, jotka olivat Franko B (UK/IT), Heather Cassils (CA/US), Frog King/Kwok Mang-ho (HK), Saa Sanoa -tuotanto (FI), Gwendoline Robin (BE) ja Joshua Sofaer (UK). Ensimmäisen Anti Festival International Prize for Live Art -palkinnon voitti kanadalainen performanssitaiteilija Heather Cassils.
Chandrayaan-1
Chandrayaan-1 (, sanskriitista chandra 'Kuu', yaan 'alus') oli Intian ensimmäinen kuuluotain. Se laukaistiin 22. lokakuuta 2008 PSVL-kantoraketilla. Luotain siirtyi Maata kiertävältä radalta Kuuta kohti suuntautuvalle radalle 4. marraskuuta 2008 ja asettui 8. marraskuuta 2008 Kuuta kiertävälle radalle.
Ford Fusion
Kasvojenkohotuksen yhteydessä Elegancen korvasi Ghia, ja Trendin yläpuolelle tuli uusi varustetaso Limited, jossa oli Trend-varusteiden lisäksi manuaali-ilmastointi, lämmitettävä tuulilasi, kauko-ohjattu keskuslukitus ja sähkötoiminen takaluukun avaus auton sisältä.
Pennsylvanian yliopisto
Pennsylvanian yliopisto (University of Pennsylvania; Penn on usein käytetty lyhenne; UPenn on myös oikein, mutta harvinaisempi) on yksityinen yliopisto Philadelphiassa, Pennsylvaniassa. Yliopiston mukaan se on neljänneksi vanhin korkeakoulu Yhdysvalloissa ja "Amerikan ensimmäinen yliopisto". Se on myös jäsen eliittiyliopistojen ryhmässä Ivy League. Yliopisto järjestää maailman vanhimman ja suurimman viestijuoksutapahtuman Penn Relaysin. Yliopiston perustaja on Benjamin Franklin.
Avainkanava
Avainkanava oli suomalainen, kaapeliverkossa toimiva, maksuton televisiokanava. Avainkanavan kaapelioperaattoritoiminnoista ja lähetystekniikasta vastasi Tampereen Tietoverkko. Kanava aloitti Tampereella huhtikuussa 2006 ja lopetti lähetyksensä elokuussa vuonna 2009.
Tammerontalo
Tammeron talon paikalle valmistui 1907 arkkitehti August Krookin kauppahalliksi suunnittelema jugendtyylinen Oy Keskusmyymäläin kangashallit, joka korotettiin jo vuonna 1909 kaksikerroksiseksi. Rakennusta korotettiin uudelleen 1926 neljällä kerroksella arkkitehtien Bertel Strömmerin ja Vilho Kolhon suunnitelmien mukaan ja rakennus oli korotuksen jälkeen tyyliltään lähinnä 1920-luvun klassisismia.
Kazakstanin vaakuna
Vaakunaan on taivaansiniselle pohjalle kuvattu kultaisella jurtan huippu, josta lähtee kultaisia säteitä. Vaakunan sivuilla on kaksi kultaista myyttistä siivekästä hevosta. Vaakunan yllä on kultainen viisisakarainen tähti. Vaakunan ympyrämuoto symboloi elämää ja ikuisuutta. Jurtan huippu symboloi perheen hyvinvointia, rauhaa ja rauhallisuutta. Vaakunan väreistä kulta symboloi Kazakstanin kansan valoisaa ja selkeää tulevaisuutta ja taivaansininen symboloi halua rauhaan, suostumusta, ystävyyttä ja ihmisten yhtenäisyyttä. Vaakunan alla lukee QAZAQSTAN ("Kazakstan" kazakiksi).
Jadrinin piiri
thumb|200px|Jardinin piiri Tšuvassian kartalla. Jadrinin piiri (, tšuvassiksi Етĕрне районӗ, Jetĕrne rajonĕ) on paikallinen itsehallintoalue Tšuvassian tasavallassa Venäjällä. Vuonna 1927 perustetun piirin pinta-ala on 898 neliökilometriä ja asukkaita on 31 800 henkeä (vuonna 2007).
Väestöstä 84 % on tšuvasseja ja 15 % venäläisiä.
Suolasara
Suolasaraa tavataan Pohjoismaissa vain Pohjanlahden rannoilla sekä Suomen että Ruotsin puolella. Suomessa suolasaraa tavataan Perämeren rannikolla lähes koko matkalla Merenkurkusta Tornioon asti. Ruotsissa suolasara on harvinainen.
Jameis Winston
Muuta
Winstonia käsitellään dokumenttielokuvassa Uhka kampuksella (2015), sillä elokuvan mukaan hän syyllistyi raiskaukseen opiskellessaan yliopistokampuksella. Tammikuussa 2016 Floridan osavaltionyliopisto maksoi häntä syyttäneelle naiselle 950 000 dollaria tämän nostettua kanteen, mutta yliopisto ei myöntänyt Winstonin olevan syyllinen.
Ivy League
Ivy League (suom. ‘murattiliiga’) on Yhdysvaltain itärannikolla sijaitsevan kahdeksan perinteisen huippuyliopiston yhteisnimitys. Yliopistot ovat Brownin yliopisto, Columbian yliopisto, Cornellin yliopisto, Dartmouth College, Harvardin yliopisto, Pennsylvanian yliopisto, Princetonin yliopisto ja Yalen yliopisto. Kaikki ne saavat lahjoituksina runsaasti rahoitusta, ja ne yhdistetään akateemiseen laatuun, tiukkoihin pääsyvalintoihin ja elitismiin.
Rudolf von Alt
Itävallan ulkopuolella von Alt työskenteli mm. Italian kohteissa. Hän lähti vuonna 1863 Krimiin ja 1867 Sisiliaan. Hänet lyötiin ritariksi vuonna 1882. Hän kuoli Wienissä 92-vuotiaana ja sai hautapaikan Zentralfriedhofista.
Konnivesi
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Konniveden alueella (14.13), jonka Konniveden lähialueeseen (14.131) järvi kuuluu.
Tärkein vesireitti on Päijänteen suunnalta tuleva ja Ruotsalaisen alueen (14.14) kautta Jyrängönvirtaan laskeva reitti. Myös Rievelin valuma-alueelta (14.17), ja aivan sen viereen laskevalta Kotajärven valuma-alueelta (14.133), tulee runsaasti vettä Konniveteen. Vaikka edellisten lisäksi Tamppilahteen laskee Tamppilammen valuma-alue (14.132) ja Patolahteen Pato-ojan valuma-alue (14.134), on Konniveden lähialue kolmeen viimeiseen nähden huomattavasti suurempi.
Sakarias (Johannes Kastajan isä)
Kristillisiä perimätietoja ja tulkintoja
Sen perusteella, että Sakarias kuului Abian osastoon, jonka viikon kestänyt vuotuinen palvelus­vuoro oli kahdeksantena, on yritetty tehdä päätelmiä siitä, mihin aikaan vuodesta Gabriel ilmestyi hänelle sekä siihen perustuen myös, mihin aikaan vuodesta Jeesus syntyi.
Topralli
Juoni
Rudolfin ja Katrin onnistuu kiinnittää Irwin juhlashow'hun. Sen jälkeen he lähtevät Parolan varuskuntaan etsimään muuatta Jussia. Katri toilailee autoineen keskellä sotaharjoituksia, mutta tehtävä onnistuu. Juhlapäivänä Rudolf sairastaa flunssaa. The Renegades saapuu Helsinkiin ja kommelluksista huolimatta juhlashow'sta tulee menestys.
Arviot
Kriitikot tyrmäsivät Toprallin kautta linjan. Hufvudstadsbladetin Greta Brotherus kirjoitti: "Että joku voikin vuonna 1966 tuottaa teknisesti niin ala-arvoisen filmin kuin Topralli, häpeämättömän huonosti kuvatun ja surkeasti synkronoidun." Uuden Suomen Mikael Fränti piti surkeaksi arvioimansa tekeleen ainoana valopilkkuna Katri Helenaa. Päivän Sanomien Taisto Pohjola havaitsi Tähtelässä koomikon aineksia, jotka kuitenkin liika hutilointi oli pilannut.
Offshoring
Offshoring tarkoittaa yritysten toimintojen siirtämistä toiseen maahan saman konsernin sisällä. Siirtämällä toiminnot kehittyviin maihin, yritykset pyrkivät parantamaan kilpailukykyä edullisemman kustannustason ja verosuunnittelun avulla. Tuotanto- ja valmistuskustannusten lisäksi säästöjä voidaan saada myös edullisemmista kuljetuskustannuksista. Tutkimus- ja tuotekehitystoimintojen siirrolla maasta toiseen pyritään parantamaan tuotteiden sopivuutta paikallisiin tarpeisiin paikallisten asiantuntijoiden voimin.
Kriketin SM-sarja 2007
Vuoden 2007 Kriketin Suomen Mestaruus ratkaistiin 45 syöttövuoron (overs) peleinä.
Yalen yliopisto
Kirjasto
Yliopiston kirjasto toimii 15 rakennuksessa, joissa on yhteensä 15 miljoonaa teosta. Yalen kirjasto on yksi Yhdysvaltojen suurimmista ja maailman toiseksi suurin opiskelijakirjasto.
Sijoitus yliopistovertailuissa
Lukuvuonna 2013–2014 Yale oli Times Higher Education -luokittelussa sijalla 11. QS World University Rankings 2013 sijoitti sen sijalle 8. Myös Academic Ranking of World Universities (ARWU) eli Shanghai Ranking laittoi Yalen 11. sijalle, jolla se on ollut vuodesta 2004.
Pankow (hallintoalue)
thumb|Pankowin hallintoalue korostettuna Berliinin kartalla thumb|Pankowin hallintoalueeseen kuuluvat kaupunginosat Pankow on yksi Berliinin 12 hallintoalueesta, joilla on oma, paikallisvaaleissa valittu hallintonsa ja rajoitettu itsemääräämisoikeus. Vuonna 2001 se yhdistyi silloisten Prenzlauer Bergin ja Weißenseen hallintoalueiden kanssa. Laajentunut hallintoalue säilytti nimen Pankow. Alue on 103,07 km² laaja ja 30.6.2016 siellä asui 394 816 asukasta.
Berliiniläisten keskuudessa Pankow viittaa yleensä Pankowin kaupunginosaan, ei samannimiseen hallintoalueeseen.
Mercedes-Benz
Historia
1930-luvulla merkki osallistui aktiivisesti Grand Prix -kilpailuihin ja saavutti useita voittoja. Samalla tekninen tietämys kasvoi ja Mercedeksen tähdestä tuli autoalalla tunnettu symboli.
Venäjän patriootit
Venäjän patriootit oli venäläinen vasemmistolainen puolue. Puolue sai nykyisen nimensä vuonna 2005. Perustaminen ja rekisteröinti tapahtui 2002 Venäjän työn puolueen pohjalta, johon yhdistyivät Kansallis-valtakunnallinen puolue ja Euraasialainen puolue – patrioottien liitto.
Taajuusmuuttaja
Teoriaa
Vaihtosuuntauksessa käytetään kytkinkomponentteja, jotka muodostuvat ulostulovaiheiden lukumäärän mukaisesti tyristori- tai nykyisin käytetyimmistä IGBT-transistoripareista. Yksi komponentti kustakin parista johtaa kerrallaan nopeassa tahdissa käyttäen esimerkiksi pulssinleveysmodulaatiota (, PWM). Syntynyt vaihtojännite on muodoltaan pulssileveydeltään vaihtelevaa kanttiaaltoa, mutta ennen ulossyöttöä suodatettu jännite on lähellä sinikäyrää. Toimintaa voidaan kuvata esimerkiksi ajattelemalla, että moottorijohtimet kytketään vuorotellen vakautinkondensaattorin positiiviseen ja negatiiviseen kiskoon taajuudella, joka määräytyy tehokomponentin sytytystiheyden mukaan.
Habib Bellaïd
Ura
Kesäkuussa 2013 Bellaïd siirtyi kahden vuoden sopimuksella MC Algeriin.
William Wilberforce
Wilberforcen poika oli piispa Samuel Wilberforce.
Esaias Tegnér
Tegnér teki läpimurtonsa Suomen sodan vaiheilla. Sodan aikana hän kirjoitti venäläisvastaisen runon Krigssång för svenska lantvärnet ja sen jälkeen ruotsalaista isänmaallisuutta kohottavan runon Svea. Sittemmin hän keskittyi eeppisiin runoihin, joissa hän kuvasi skandinaavista muinaisuutta. Hän ihaili Napoleonia vielä tämän kukistumisen jälkeen. Runotyylissään hän tavoitti kirkkaan, värikkään ja tulisen sanoman ja retoriikan. Tegnér nousikin Ruotsissa kansallisrunoilijan asemaan.
Coimbatore
Coimbatore on kaupunki Tamil Nadun osavaltiossa Intiassa. Sitä kutsutaan myös nimellä Kovai. Kaupungissa asui 930 882 ihmistä vuonna 2001 väestönlaskennan mukaan. Coimbatore on osavaltion toiseksi suurin kaupunki Chennain jälkeen. Kaupungin lähistöllä on lentoasema. Coimbatore sijaitsee osavaltion länsiosassa lähellä Keralan rajaa. Se on samannimisen Coimbatoren piirikunnan pääkaupunki.
Kätkytkuolema
Syy
Australialainen lääkäri Archie Kalokerinos on esittänyt, että C-vitamiinin määrällä olisi merkitystä. Eri tutkimusten mukaan vauvojen rokotuksilla vaihtelevasti joko ei ole tai on erittäin vähän merkitystä kätkytkuoleman kannalta. Muita teorioita ovat muun muassa immuunijärjestelmän häiriöt, aineenvaihduntahäiriöt tai jokin vika sydämen toiminnassa. On havaittu, että kätkytkuoleman uhreilla on esiintynyt tavallista useammin nuhaa tai hengitystietulehduksia. Näiden mahdollisesta yhteydestä kätkytkuolemaan ei kuitenkaan ole tarkempaa tietoa. Lisäksi uskotaan, että kätkytkuolema on tavallista yleisempää erityisten nuorten tai raskauden aikana alkoholia ja heroiinia käyttävien äitien vauvojen kohdalla. Myös alhaisella syntymäpainolla ja odottavan äidin tupakoimisella epäillään olevan osaa kätkytkuolemiin.
Transformers: Cybertron
Transformers: Cybertron (Transformers: Galaxy Force) on GONZO studion ja Sunwoo Entertainment tuottama tietokoneanimesarja, joka kertoo Autobottien ja Decepticonien taistelusta Cyberplaneetta-avaimista. Autobotit yrittävät Optimus Primen johdolla löytää avaimet ja pysäyttää niillä mustan aukon. Decepticonit yrittävät kuitenkin hallita avaimilla koko universumia. Cybertron on osa Unicron-trilogiaa, mutta tarina ei ole millään tapaa yhteydessä trilogian kahden edellisen sarjan (Armada & Energon) kanssa. Cybertronista on kuitenkin julkaistu sarjakuva-versio.
Meghan (Sussexin herttuatar)
Sussexin herttuattarena
thumb|left|Prinssi Harry ja Meghan Markle joulupäivänä 2017 Kesäkuussa 2016 Markle aloitti parisuhteensa prinssi Harryn kanssa. He tapasivat yhteisen ystävänsä järjestämillä sokkotreffeillä. Britannian kuninkaallisen perheen sihteeri julkaisi 8. marraskuuta 2016 virallisen lausunnon, jossa kerrottiin Markleen kohdistuneesta herjauksesta ja häirinnästä. Lausunto käsitteli Markleen kohdistunutta seksismiä, rasismia ja halventavia tarinoita. Vanity Fairin syyskuun 2017 haastattelussa Markle puhui julkisuudessa ensimmäistä kertaa rakkaudestaan prinssi Harryyn. Myöhemmin samassa kuussa pari esiintyi ensimmäisen kerran julkisesti virallisissa kuninkaallisissa kihlajaisissa Invictus Games -urheilutapahtumassa Torontossa.
Tittelit
Edustustehtävistä vetäytymisen jälkeen maaliskuussa 2020 Meghan ja miehensä Harry ovat sopineet olevansa käyttämättä ”hänen kuninkaallinen korkeutensa” -etuliitettä, vaikka se heille edelleen kuuluukin. Buckinghamin palatsi kertoi lehdistötiedotteessa 18. tammikuuta 2020, ettei Harry Yhdistyneen kuningaskunnan syntyperäisenä prinssinä menetä mitään titteleistään. Tämä merkitsee, että myös Meghanin arvonimet pysyivät ennallaan, koska ne tulevat kaikki aviomiehen kautta.
Bertalan Farkas
Bertalan Farkas (s. 2. elokuuta 1949 Gyulaháza, Unkari) on lentäjä ja kosmonautti. Hän oli ensimmäinen unkarilainen ja esperantisti avaruudessa. Bertalan Farkas valmistui sotilaslentäjäksi Szolnokin koulusta vuonna 1969 ja sai jatkokoulutusta Neuvostoliitossa 1972. Hän toimi myös tutkijana Budapestin teknillisessä korkeakoulussa. Hän yleni prikaatikenraaliksi.
Pyhän Birgitan kirkon rauniot
Kirkosta on nykyisin jäljellä kaksi metriä korkea osa kivisistä seinämuureista sekä sakaristo, jossa pidetään kesäisin joitakin Vihdin seurakunnan tilaisuuksia.
Emilia
Emilia tarkoittaa ainakin seuraavia asioita:
Tatra 805
Voimansiirto ja alusta
Vaihteistossa oli kaksi ylimääräistä ulostuloakselia, joista toinen pyöritti kompressoria ja toiseen sai halutessaan kytkettyä esimerkiksi pumpun.
Mordvalaiset
On myös arvioitu, että esimerkiksi maapalloistumisen vaikutuksesta osa mordvalaisista on menettänyt identiteettinsä ja unohtanut juurensa, joten osa heistä rekisteröityy Venäjän väestönlaskennoissa venäläiseksi.
Asuinalue
Mordvalaiset asuvat pääasiassa venäläisten ja tataarien naapureina ja sulautumista näihin ryhmiin on tapahtunut. Elintavoiltaan mordvalaiset eivät nykyisin eroa paljoakaan venäläisistä. Mordvalaisten sulautumista venäläisiin edesauttaa muun muassa hajanainen asutus.
Amphicar
Hans Trippelin varhaiset erikoisautot (1932–1935)
Sekatavarakauppiaan vesa, kauppiaaksi opiskellut Hans Trippel, joissain lähteissä myös Johannes Ludwig Heinz tai Hanns (syntynyt 19. heinäkuuta 1908 Groß-Umstadt, Hessen - kuollut 30. heinäkuuta 2001 Erbach, Odenwald) oli itseoppinut ajoneuvojen suunnittelija. Hänen ensi luomuksensa nimeltä Land-Wasser-Zepp (nimitys juontui tuolloin suuresti ihailluista Zeppelin-ilmalaivoista, Zepp-sanan kuvastaessa jotain uutta ja ihmeellistä) vuodelta 1932 pohjautui 600 cm³ DKW-alustaan, minkä alumiinikori oli Trippelin omaa tekoa. Rahat autoprojektiinsa, 500 Reichsmarkia Hans oli lainannut isältään. Auto oli alusta asti tarkoitettu amfibioksi, eli pitkänomaisen perän alla oli potkuri minkä työntövoimalla auto liikkui vesilläkin. Eräs prototyypin koeajo joulukuussa 1934 päättyi sen uppoamiseen : Trippel pelastui uimalla rantaan, ja autokin saatiin kuivalle maalle kolmessa päivässä. Myöhemmät koeajot sujuivat tyydyttävästi.
Varhaisena NSDAP-puolueen ja SA:n jäsenenä Hans Trippelin ja hänen autojensa menestys herätti sotaministeri (1933-1938) Werner von Blombergin huomion. Trippel sai hänen välityksellään lokakuussa 1936 kutsun Berliiniin esitellä autonsa Adolf Hitlerille, joka oli tunnetusti kiinnostunut Natsi-Saksan autoteollisuuden saavutuksista. Tapaamisen seurauksena Trippel sai 10 000 Reichsmarkin apurahan amfibisen ajoneuvonsa jatkokehittelyyn. Saksa oli näet vuonna 1935 mitätöinyt yksipuolisesti vuoden 1919 Versailles'n rauhansopimuksen asevarustelua koskevat rajoitukset, ja ryhtynyt lähes rajattomin voimavaroin uudistamaan Wehrmachtin menetelmiä ja aseita. Apurahan turvin Trippel saattoi avata Homburgissa (Saarland) 250 henkilöä työllistävän kehittelykeskuksen sekä maalla että vedessä kulkeville sotilasajoneuvoilleen (galleriakuva; vuoden 1935 Trippel-amfibio). Molsheimin Bugatti-museon konservaattori Grégory Oswald esittää, että Trippelin Homburgissa luoma amfibinen ajoneuvo olisi ollut maailman ensimmäinen lajiaan, myös. Sellaisiksi voi tosin nähdä jo esimerkiksi ranskalaisen Jules Julien Ravalier`n Canot-Voiture-Touriste-ajoneuvon vuodelta 1907 sekä Peugeot Nautica-osaston-tutkielman vuodelta 1926 : veneen kaltaisella korilla varustetun Peugeot-auton potkuriin ei kuitenkaan ollut voimansiirtoa, eli auto ei ollut aidosti amfibinen.
Trippel SG 6-amfibioauto (1938–1944)
On esitetty, että kauppahinta vastasi vain puolta tehtaan koneiden ja laitteiden arvosta, joskin 7,5 miljoonan Reichsmarkin kaupan sanotaan taloustutkijoiden arvioimaan 3,5 miljoonan Reichsmarkin substanssiin nähden myös olleen ylihintainen. Vuodesta 1941 Reichswerke Hans Trippel GmbH -toiminimen saanut tehdas valmisti kehitettyä mallia SG 6/41 (1941-1944, galleriakuva), ja mallin valmistusmääräksi vuoteen 1944 asti Werner Oswald arvioi kirjassaan noin tuhat kappaletta. Määrän suhteuttamiseksi pienemmän, mutta nopeammin ja edullisemmin valmistettavan, kömpelöä SG 6:tta maastoajossa etevämmän Volkswagen_Schwimmwagen Typ 166-mallin tuotanto vuosina 1942-1944 oli 14 283 kappaletta.
Venhojuorut
Hoito
Kesäisin juorut tarvitsevat runsaasti kastelua ja hyötyvät suihkuttamisesta. Lannoitusta tarvitaan kasvukaudella viikoittain. Talvella kastelua vähennetään ja lannoituksen voi lopettaa kokonaan.
Amphicar
Synty, kehitys ja kohtalo
Harald Quandt yritti pelastaa sen mikä oli vielä pelastettavissa. IWK:lla ei ollut aikaisempaa kokemusta ajoneuvojen valmistamisesta, joten Quandt pestasi ryhmän ajoneuvo-insinöörejä ratkomaan Amphicar-auton puutteet perusteellisesti. Projektin kannalta onnekkaasti läheisessä Bremenissä toimiva Borgward oli ajautunut vaikeuksiin, ja Quandt löysi päteviä ajoneuvo-eksperttejä jotka olivat halukkaita siirtymään Lübeckin tehtaalle hänen avukseen. Hans Trippel sen sijaan oli vähemmän innostunut, sillä ammattilaiset karsivat mallin epätaloudellisia piirteitä tavalla, mikä soti vastoin Trippelin tavoitteita muokata Amphicarista muinaisen SG 6:n kaltainen, nelivetoinen seuraajamalli. Viimein Trippel syrjäytettiin niin, että hän oli enää muodollisesti mukana Amphicar-mallin jatkokehittelyssä.
Amphicar-auton tuotantotapa osoittautui paljon tavallista monimutkaisemmaksi. Ensin ajoneuvon rungon jopa 1,5 millimetrin paksut peltiosat pistehitsattiin tukikehikkoa apuna käyttäen yhteen, ja kehikon poistamisen jälkeen veden alle jäävät saumat hitsattiin suojakaasulla tiiviiksi. Prosessi altisti korin muuttamaan muotoaan, ja myös Bellino- ja Allgaier-yritysten toimittamat, prässätyt peltiosat kärsivät valmistusvirheistä: korin virheet korjattiin jopa senttimetrien paksuisella, sitten sopivaksi siloitellulla tinakerroksella. Myös ovet ja luukut jouduttiin sovittamaan ajoneuvokohtaisesti, sillä korien mittavirheet saattoivat olla jopa 5 millimetrin luokkaa. Ruostesuojaus oli tärkeä: peltien käsin suoritetun, liuotinaineella tehdyn rasvan poiston jälkeen ne saivat fosfaattikäsittelyn, minkä jälkeen kori pestiin painepesurilla ja käytettiin kuivauskammiossa. Kori suojattiin ruosteelta sitten myrkyllisellä pohjakäsittelyllä, keltaisella sinkki-kromaatilla, samalla kun moottoritila ja pyöräkotelot saivat häiriöääniä vaimentavan PVC- ja sahanpurukerroksen. Työ viimeisteltiin tasaamalla pinta tarvittaessa epoksimassalla. Pintakäsittely tapahtui suolavettä kestävillä, Lechler- tai Dr. Kurt Herberts -erikoismaaleilla, mitkä sisälsivät tavallista enemmän pigmenttiä sekä epoksia. Tarjolla oli neljä värivaihtoehtoa: valkoinen Strandweiß, laguuna-sininen Lagunablau, regatta-punainen Regattarot tai vuono-vihreä Fjordgrün. Matkustamo sai DWM:n valmistaman tarkoituksenmukaisen, helppohoitoisen ja vettä hylkivän sisustuksen : tarjolla oli valittuun korin väriin sovitettuja, kaksivärisiä sisustuksia: punainen-valkoinen, keltainen-valkoinen, valkoinen-harmaa, tai aprikoosi-valkoinen. Amphicarin varusteosat hankittiin Euroopan laajuisesti lukuisilta alihankkijoilta.
Huoltopisteiden verkosto vuorostaan oli harva ellei olematon: Yhdysvalloissa Amphicar-autoja myyjiä olivat usein käytettyjen autojen liikkeet, ellei jopa aivan muiden toimialojen kauppiaat. Naiivin innostuksen vallassa mallin edustajiksi ryhtyneet toimijat tunsivat sen erikoispiirteet usein heikosti: monissa tapauksissa kauppiaat eivät ymmärtäneet asentaa vesikäytössä välttämättömiä pohjaproppuja paikalleen, minkä seurauksena veteen ajettu Amphicar upposi noin 3 minuutin jälkeen - usein media-edustajan seuratessa näytösajoa, jolloin Amphicar-haverista syntyi nolo sensaatio-uutinen. Valmistaja reagoi pulmaan asentamalla tulpat paikalleen Yhdysvaltoihin laivattavissa autoissa: tämä vuorostaan aiheutti fiaskon, sillä New Yorkin ja Floridan toimipisteiden välivarastoissa ulkosalla säilytettyjen autojen kori ja konepellin viilteiden kautta moottoritilakin täyttyivät sadevedellä, kun se ei voinut valua pois suunnitellusti. Huomaamatta jäätyään vesi tärveli tai ruostutti auton eri komponentteja. DWM-tehtaan Yhdysvaltoihin lähettämä 4-henkinen delegaatio joutui siten kolmen kuukauden matkansa aikana korjaamaan useita satoja tärveltyneitä, myymättä jääneitä Amphicar-autoja.
Mordvalaiset
Mongolien ja tataarien vallan aika
Venäläinen uudisasutus alkoi työntyä mordvalaisten maille 1300-luvulla. Ersäläiset yrittivät 1360-luvulla vallata venäläisten perustaman Nižni Novgorodin, siinä kuitenkin epäonnistuen. Vuonna 1377 mordvalaiset tuhosivat yhdessä tataarien kanssa Pjana joelle tunkeutuneen venäläisen sotajoukon, jonka venäläiset puolestaan kostivat tekemällä hävitysretken mordvalaisten alueelle.
Venäjän vallan aika
Mordvalaisten kapinointi kuitenkin tukahdutettiin ja he joutuivat entistä tukalampaan asemaan. Tämän jälkeen mordvalaiset aloittivat oman kansainvaelluksensa itään ja etelään, etsien vapaampia ja parempia oloja. Mordvalaisten siirtyminen jatkui entistä voimakkaampana myös 1700-luvulla ja niinpä suurin osa mordvalaiskansasta hajaantui Volgan itäpuolisille alueille ja Saratovin kuvernementtiin. Siirtyminen jatkui myös 1800-luvulla, jolloin mordvalaisia muutti muun muassa Länsi-Siperiaan, Venäjän kaukoitään ja Keski-Aasiaan. Tästä siirtymisestä johtuu mordvalaisten nykyinen hajanainen ja laaja asuinalue. Mordvalaisten laajamittainen siirtyminen itään ja venäläisten uudisasukkaitten tulo johti jo 1600-luvulla siihen, että mordvalaiset jäivät vähemmistöksi alkuperäisellä asuinalueellaan.
Kazanin kaanikunnan valloituksen ajoilta periytyvä mordvalaisten vierasheimoinen asema alkoi hävitä 1700-luvulla. Mordvalaiset talonpojat joutuivat näin samalle tasolle venäläisten talonpoikien kanssa. Mordvalaisista ei kuitenkaan tullut yksityisten maanomistajien maaorjia, vaan he säilyivät kruunun alaisina. Poikkeuksen tässä suhteessa teki vain luoteisin ersäläisalue. Mordvalaisten elintapojen venäläistyminen alkoi voimistua 1700-luvulla.
Kun Venäjän keisarikunta romahti 1917 ja alkoi Venäjän sisällissota, olivat mordvalaiset yhtenä Volgan alueen kansoista perustamassa Idel-Uralin tasavaltaa. Mutta bolševikit valloittivat Idel-Uralin kuitenkin jo vuoden 1918 lopulla.
Neuvostoliiton vallan aika
Toisen maailmansodan aikana Saksan valloitettujen itäalueiden valtakunnanministeriön päällikkö Alfred Rosenberg suunnitteli, että mordvalaisilla tulisi olemaan merkittävä asema sodan jälkeen Venäjällä, kun Saksa olisi kukistanut Neuvostoliiton. Rosenbergin ajatukset eivät saaneet Hitlerin ja Himmlerin kannatusta.
Venäjän federaatio ja Mordvan tasavalta
Venäjän valtio on Syreśin mielestä alkanut tuhota ersiä myös lähettämällä heitä Ukrainaan sotaan. Venäjän valtio on perustanut Mordvan tasavallassa kolme vapaaehtoispataljoonaa. Tiettävästi vapaaehtoisten rekrytointi on sujunut huonosti. Syreśin näkemyksen mukaan Venäjän propagandasta huolimatta ersäläiset ymmärtävät, mitä Ukrainassa tapahtuu. Ersien Vanhimpien neuvosto onkin julkaissut ersäläisille ohjeita, kuinka vastustaa liikekannallepanoa. Ersiä taistelee myös Ukrainan puolella.
Kansalliseepos Mastorava
Kalevalan tavoin ersillä ja mokšalaisilla on omat legendansa ja Mastorava-kansalliseepos. Yksi legendoista kertoo, että muinaisina aikoina kansan vanhimmat etsivät viisasta hallitsijaa, joka toisi rauhaa ja kehitystä kansalle. Heille kerrottiin, että eräällä alueella asuu hyvä ehdokas kuninkaaksi. Hänen nimensä oli Tjušta, joka oli ukkosen jumalan Purginepazin ja ihmistyttö Litavan poika. Vanhimmat löysivät Tjuštan, kun hän oli kyntämässä maata, ja hän tarjoutui heti kansan kuninkaaksi. Tjušta sanoi: ”Työnnän puuruoskan maahan ja auraan pellon. Jos omenapuu, jossa on omenoita, kasvaa siitä, se on jumalallinen merkki ja minusta tulee kuninkaanne". Muutaman kierroksen jälkeen Tjušta tuli takaisin ja näki, että omenapuu oli kasvanut ruoskasta ja puussa oli omenoita. Niin Tjuštasta tuli hallitsija. Legendan mukaan hänen valtansa aikana Mordvasta tuli kaunis ja sen ihmisistä onnellisia. Mutta legendan mukaan mikään maan päällä ei ole ikuista, ja Tjuštankin aika oli lopulta ohi. Ennen kuolemaansa hän kokosi mordvalaiset ja sanoi, että hänen on aika palata esi-isien maailmaan. Hän lupasi kuitenkin jättää toorama-torvensa vanhan tammen oksiin. Kun ihmisiä alkaa uhata fyysinen vaara tai kulttuuri ja kieli alkavat kadota, täytyy jonkun puhaltaa toramaan ja Tjuštanin henki tulee silloin heidät pelastamaan – aivan kuten Kalevalassa Väinämöinenkin lupaa suomalaisille ja karjalaisille vielä palaavansa, jos häntä tarvitaan ja kutsutaan.
Emilia (nimi)
Vuoden 2021 loppuun mennessä Suomessa on rekisteröity hieman yli 88 900 Emilia-nimen saanutta naista ja noin 20 miestä. 1980-luvulta alkaen Emilia on ollut yksi suosituimmista tyttöjen nimistä Suomessa. Emiilia-nimen saaneita on vastaavasti rekisteröity lähes 256 ja Emilja-nimen saaneita 122.
Hönow
Hönowiin liikennöi Berliinin metron linja U5.
Saksalainen jalkapalloilija Lewin Schumann on Hönowista kotoisin.
Justo Gallego Martínez
thumb|Justo Gallego Martínez
HMS Glorious
Ensimmäinen maailmansota
pienoiskuva|vasen|HMS Glorious ennen muutostöitä 1918 Glorious otettiin käyttöön tammikuussa 1917 ja liitettiin Suuren laivaston 3. kevyeen risteilijäviirikköön lippulaivaksi. Myöhemmin alus siirrettiin yhdessä sisaraluksensa Courageousin kanssa 1. kevyeen risteilijäviirikköön. Alus taisteli yhdessä HMS Repulsen ja sisaraluksensa Courageousin kanssa Helgolandin taistelussa 17. marraskuuta, missä se käytti 57 viidentoista tuuman kranaattia.
Sotien välinen aika ja muutostyöt
Lisäksi alukselle rakennettiin kaksikerroksinen lentokonesuoja, jonka pituus oli 168 metriä ja kummankin kerroksen korkeus 7,3 metriä. Aluksella kyettiin kuljettamaan maksimissaan 40 lentokonetta. Aluksella oli alun perin kuusitoista Fairey Flycatcher, kuusitoista Fairey IIIF -tulenjohto- ja tiedustelukonetta (No441 Flight) ja kuusitoista Blackburn Ripon -torpedopommittajaa (No460 Flight). Koneet vaihdettiin muutamaan otteeseen ja upotessaan aluksen koneina olivat Fairey Swordfishit sekä Gloster Gladiatorit.
Kemarley Brown
Ura
Vuonna 2012 Brown muutti Yhdysvaltoihin opiskelemaan Merritt Collegessa Kalifornian Oaklandissa. Siellä hän kehitti erityisesti nopeuskestävyyttään ja voitti California Community College -mestaruuden kahdesti 100 metrillä. Jälkimmäinen CCCAA-yleisurheilukisojen mestaruus tuli ennätysajalla 9,93, joka on nopein junior college -tason juoksijan juoksema aika. Tulos oli tekohetkellään myös vuoden viidenneksi nopein aika maailmassa ja Asafa Powellin jälkeen toiseksi nopein jamaikalaistulos. Samana vuonna Brown kellotti 200 metrillä ajan 20,38 joka sekin mahtui vuoden TOP-50 tulosten listalle.
Brown saavutti Gwangjun universiadeissa 2015 hopeaa 100 metrillä ajalla 10,12. Hän karsiutui saman matkan välierissä Rio de Janeiron olympialaisissa 2016.
Samuel Costa
Yhdistetyn maailmancupissa Costa kilpaili ensimmäisen kerran Val di Fiemmessä helmikuussa 2012. Ensimmäiset maailmancupin pisteensä hän saavutti Ramsaussa joulukuussa 2013 oltuaan 23:s. Parhaimmillaan hän on sijoittunut maailmancupissa kolmanneksi Seefeldin kahdessa ensimmäisessä kilpailussa tammikuussa 2017. Parikilpailussa hän oli Alessandro Pittinin kanssa kolmas Ramsaussa joulukuussa 2013 ja Val di Fiemmessä tammikuussa 2017.
Mabulu
Mabulu on mosambikilainen yhtye. Sen omaperäisessä tyylissä (katso marrabenta rap) yhdistellään marrabentaa ja rapmusiikkia. Mabulu perustettiin vuonna 2000.
Riiaistenjärvi
Riiaistenjärvi on Naantalissa entisen Rymättylän kunnan alueella, Otavan saarella sijaitseva pieni 44,7 hehtaarin kokoinen järvi. Järven kaakkoispuolella sijaitsee Rymättylän keskusta. Vuoden 2006 aikana järvellä tehtiin runsaita sinilevähavaintoja.
Hoito
Järvellä on tehty eläinplanktonlajistoselvitys vuonna 1985.
Preussi
Itsevaltaiset Hohenzollern-kuninkaat
Vuonna 1701 Brandenburgin vaaliruhtinas julistautui kuninkaaksi, joskaan hän ei saanut käyttää hallitsijanimeä Preussin kuningas vaan kuningas Preussissa. Tämä oli kompromissi Pyhän Saksalais-roomalaisen keisarikunnan hallitsijan kanssa, minkä lisäksi muiden eurooppalaisten hallitsijoiden oli näin helpompaa hyväksyä Hohenzollern-suvun nostaminen kuninkaalliseen säätyyn. Vuonna 1701 muodostettuun Preussin kuningaskuntaan kuuluivat toisistaan erillään sijainneet Brandenburgin alue Berliinin seudulla sekä Itä-Preussi; Brandenburg säilyi edelleen osana keisarikuntaa, mutta se otti ulkopolitiikassaan merkittäviä vapauksia ja kykeni tinkimään itselleen etuja vallanhaluiselta Habsburgien keisarisuvulta aina kun uutta keisaria valittiin.